ΣΥΜΦΩΝΊΑ

μεταξύ της Ευρωπαϊκής Ένωσης και της Ισλανδίας για την προστασία των γεωγραφικών ενδείξεων γεωργικών προϊόντων και τροφίμων

Η ΕΥΡΩΠΑΪΚΗ ΕΝΩΣΗ,

αφενός, και

η ΙΣΛΑΝΔΙΑ

αφετέρου,

εφεξής τα «συμβαλλόμενα μέρη»,

ΕΚΤΙΜΩΝΤΑΣ ότι τα συμβαλλόμενα μέρη συμφωνούν να προωθήσουν μεταξύ τους την αρμονική ανάπτυξη των γεωγραφικών ενδείξεων, όπως ορίζει το άρθρο 22 παράγραφος 1 της συμφωνίας για τα δικαιώματα πνευματικής ιδιοκτησίας στον τομέα του εμπορίου (TRIPS), και να ενισχύσουν το εμπόριο των γεωργικών προϊόντων και των τροφίμων που κατάγονται από το έδαφος των συμβαλλομένων μερών,

ΕΚΤΙΜΩΝΤΑΣ ότι η συμφωνία για τον Ευρωπαϊκό Οικονομικό Χώρο (συμφωνία ΕΟΧ) προβλέπει ήδη την αμοιβαία αναγνώριση και την προστασία των γεωγραφικών ενδείξεων για τους οίνους, τα αρωματισμένα αμπελοοινικά προϊόντα και τα αλκοολούχα ποτά,

ΣΥΜΦΩΝΟΥΝ ΤΑ ΑΚΟΛΟΥΘΑ:

Αρθρο 1

Πεδίο εφαρμογής

1. Η παρούσα συμφωνία εφαρμόζεται για την αναγνώριση και την προστασία των γεωγραφικών ενδείξεων γεωργικών προϊόντων και τροφίμων, πλην των οίνων, των αρωματισμένων αμπελοοινικών προϊόντων και των αλκοολούχων ποτών καταγωγής από τα εδάφη των συμβαλλόμενων μερών.

2. Οι γεωγραφικές ενδείξεις ενός συμβαλλόμενου μέρους προστατεύονται από το άλλο συμβαλλόμενο μέρος βάσει της παρούσας συμφωνίας μόνο εφόσον καλύπτονται από το πεδίο εφαρμογής της νομοθεσίας που αναφέρεται στο άρθρο 2.

Αρθρο 2

Καθιερωμένες γεωγραφικές ενδείξεις

1. Η Ευρωπαϊκή Ένωση, αφού εξέτασε την αναφερόμενη στο παράρτημα Ι μέρος Α νομοθεσία της Ισλανδίας, καταλήγει στο συμπέρασμα ότι η εν λόγω νομοθεσία πληροί τα στοιχεία που καθορίζονται στο παράρτημα I μέρος Β.

2. Η Ισλανδία, αφού εξέτασε την αναφερόμενη στο παράρτημα Ι μέρος Α νομοθεσία της Ευρωπαϊκής Ένωσης, καταλήγει στο συμπέρασμα ότι η εν λόγω νομοθεσία πληροί τα στοιχεία που καθορίζονται στο παράρτημα I μέρος Β.

3. Η Ισλανδία, αφού ολοκλήρωσε διαδικασία ένστασης σύμφωνα με το παράρτημα I μέρος Γ και αφού εξέτασε τις γεωγραφικές ενδείξεις γεωργικών προϊόντων και τροφίμων της Ευρωπαϊκής Ένωσης που περιέχει το παράρτημα II, οι οποίες έχουν καταχωριστεί από την Ευρωπαϊκή Ένωση δυνάμει της αναφερόμενης στην παράγραφο 2 νομοθεσίας, προστατεύει τις εν λόγω γεωγραφικές ενδείξεις σύμφωνα με το επίπεδο προστασίας που προβλέπει η παρούσα συμφωνία.

4. Η Ευρωπαϊκή Ένωση, αφού ολοκλήρωσε διαδικασία ένστασης σύμφωνα με το παράρτημα I μέρος Γ και αφού εξέτασε τις γεωγραφικές ενδείξεις γεωργικών προϊόντων και τροφίμων της Ισλανδίας που περιέχει το παράρτημα II, οι οποίες έχουν καταχωριστεί από την Ισλανδία δυνάμει της αναφερόμενης στην παράγραφο 1 νομοθεσίας, προστατεύει τις εν λόγω γεωγραφικές ενδείξεις σύμφωνα με το επίπεδο προστασίας που προβλέπει η παρούσα συμφωνία.

Αρθρο 3

Προσθήκη νέων γεωγραφικών ενδείξεων

1. Τα συμβαλλόμενα μέρη συμφωνούν σχετικά με τη δυνατότητα προσθήκης νέων προστατευόμενων γεωγραφικών ενδείξεων στο παράρτημα ΙΙ, σύμφωνα με το άρθρο 10 παράγραφος 3, μετά την ολοκλήρωση διαδικασίας ένστασης, σύμφωνα με το παράρτημα I μέρος Γ, και κατόπιν ικανοποιητικής εξέτασης των γεωγραφικών ενδείξεων που αναφέρεται στο άρθρο 2 παράγραφοι 3 και 4 από αμφότερα τα συμβαλλόμενα μέρη.

2. Δεν απαιτείται η προστασία ονομασίας ως γεωγραφικής ένδειξης από συμβαλλόμενο μέρος, η οποία συγχέεται με την ονομασία φυτικής ποικιλίας ή ζωικής φυλής και ενδέχεται, ως εκ τούτου, να παραπλανήσει τον καταναλωτή ως προς την πραγματική καταγωγή του προϊόντος.

Αρθρο 4

Πεδίο εφαρμογής της προστασίας των γεωγραφικών ενδείξεων

1. Οι γεωγραφικές ενδείξεις που περιλαμβάνει το παράρτημα ΙΙ, καθώς και εκείνες που προστίθενται σύμφωνα με το άρθρο 3, προστατεύονται από:

2. Οι προστατευόμενες γεωγραφικές ενδείξεις δεν καθίστανται κοινές στα εδάφη των συμβαλλομένων μερών.

3. Εάν οι γεωγραφικές ενδείξεις είναι πλήρως ή εν μέρει ομώνυμες, παρέχεται προστασία σε καθεμία από τις ενδείξεις αυτές, εάν η ένδειξη έχει χρησιμοποιηθεί καλόπιστα και λαμβανομένων δεόντως υπόψη των τοπικών και παραδοσιακών χρήσεων και του πραγματικού κίνδυνου σύγχυσης. Τα συμβαλλόμενα μέρη αποφασίζουν από κοινού τους πρακτικούς όρους χρήσης υπό τους οποίους θα διαφοροποιούνται μεταξύ τους οι ομώνυμες γεωγραφικές ενδείξεις, λαμβανομένων υπόψη της ανάγκης δίκαιης μεταχείρισης των ενδιαφερόμενων παραγωγών, καθώς και της ανάγκης να μην παραπλανώνται οι καταναλωτές. Ομώνυμη ονομασία που δημιουργεί στον καταναλωτή την εσφαλμένη εντύπωση ότι τα προϊόντα προέρχονται από άλλο έδαφος δεν καταχωρίζεται, έστω και εάν είναι ακριβής όσον αφορά το πραγματικό έδαφος, την περιοχή ή την τοποθεσία από την οποία προέρχεται το συγκεκριμένο προϊόν.

4. Εφόσον ένα συμβαλλόμενο μέρος, στο πλαίσιο των διαπραγματεύσεων με τρίτη χώρα, προτείνει την προστασία μιας γεωγραφικής ένδειξης της εν λόγω τρίτης χώρας και η ονομασία αυτή είναι ομώνυμη με γεωγραφική ένδειξη του άλλου συμβαλλομένου μέρους, το τελευταίο συμβαλλόμενο μέρος ενημερώνεται και του δίνεται η ευκαιρία να διατυπώσει σχόλια πριν τεθεί η ονομασία υπό προστασία.

5. Η παρούσα συμφωνία ουδόλως δεσμεύει ένα συμβαλλόμενο μέρος να προστατεύει γεωγραφική ένδειξη του άλλου συμβαλλομένου μέρους που δεν προστατεύεται ή παύει να προστατεύεται στη χώρα καταγωγής της. Τα συμβαλλόμενα μέρη κοινοποιούν αμοιβαία την παύση της προστασίας της γεωγραφικής ένδειξης στη χώρα καταγωγής. Η εν λόγω κοινοποίηση πραγματοποιείται σύμφωνα με το άρθρο 10 παράγραφος 3.

6. Ουδεμία διάταξη της παρούσας συμφωνίας δεν θίγει το δικαίωμα οποιουδήποτε προσώπου να χρησιμοποιεί, στο πλαίσιο της εμπορικής του δραστηριότητας, το όνομά του ή το όνομα του προκατόχου του στην επιχείρηση, εφόσον το όνομα αυτό χρησιμοποιείται κατά τρόπο που δεν παραπλανά τους καταναλωτές.

Αρθρο 5

Δικαίωμα χρήσης των γεωγραφικών ενδείξεων

1. Ονομασία προστατευόμενη βάσει της παρούσας συμφωνίας επιτρέπεται να χρησιμοποιείται από κάθε εμπορευόμενο που διαθέτει στο εμπόριο γεωργικά προϊόντα ή τρόφιμα τα οποία πληρούν τις σχετικές προδιαγραφές.

2. Εφόσον γεωγραφική ένδειξη προστατεύεται δυνάμει της παρούσας συμφωνίας, η χρήση της προστατευόμενης ονομασίας δεν υπόκειται στην καταχώριση χρηστών ή σε επιπλέον επιβαρύνσεις.

Αρθρο 6

Σχέση με τα εμπορικά σήματα

1. Τα συμβαλλόμενα μέρη αρνούνται να καταχωρίσουν ή ακυρώνουν αυτεπαγγέλτως ή κατόπιν αιτήματος ενδιαφερόμενου μέρους, σύμφωνα με τη νομοθεσία κάθε συμβαλλόμενου μέρους, εμπορικό σήμα, που αντιστοιχεί σε οποιαδήποτε κατάσταση που αναφέρεται στο άρθρο 4 παράγραφος 1 σχετιζόμενη με προστατευόμενη γεωγραφική ένδειξη για παρόμοια προϊόντα, υπό την προϋπόθεση ότι υποβλήθηκε αίτηση καταχώρισης του εμπορικού σήματος μετά την ημερομηνία αίτησης καταχώρισης της γεωγραφικής ένδειξης στο αντίστοιχο έδαφος.

2. Για τις γεωγραφικές ενδείξεις που αναφέρονται στο άρθρο 2, η ημερομηνία αίτησης καταχώρισης είναι η ημερομηνία έναρξης ισχύος της παρούσας συμφωνίας.

3. Για τις γεωγραφικές ενδείξεις που αναφέρονται στο άρθρο 3, η ημερομηνία αίτησης καταχώρισης είναι η ημερομηνία διαβίβασης του αιτήματος προστασίας της γεωγραφικής ένδειξης στο άλλο συμβαλλόμενο μέρος.

4. Τα συμβαλλόμενα μέρη δεν έχουν υποχρέωση να προστατεύουν μια γεωγραφική ένδειξη σύμφωνα με το άρθρο 3, εφόσον, με βάση φημισμένο ή γνωστό σήμα, η προστασία μπορεί να οδηγήσει στην παραπλάνηση των καταναλωτών όσον αφορά την πραγματική ταυτότητα του προϊόντος.

5. Με την επιφύλαξη της παραγράφου 4, τα συμβαλλόμενα μέρη προστατεύουν γεωγραφικές ενδείξεις και στην περίπτωση που υπάρχει προηγούμενο εμπορικό σήμα. Ως προηγούμενο εμπορικό σήμα νοείται ένα σήμα, του οποίου η χρήση αντιστοιχεί σε μία από τις καταστάσεις που αναφέρονται στο άρθρο 4 παράγραφος 1, για το οποίο έχει υποβληθεί αίτηση καταχώρισης ή το οποίο έχει καταχωρισθεί ή έχει καθιερωθεί με τη χρήση, εάν προβλέπεται η δυνατότητα αυτή από τη σχετική νομοθεσία, καλή τη πίστει, στην επικράτεια ενός εκ των συμβαλλομένων μερών, πριν από την ημερομηνία κατά την οποία υποβλήθηκε αίτηση προστασίας της γεωγραφικής ένδειξης από το άλλο συμβαλλόμενο μέρος δυνάμει της παρούσας συμφωνίας. Η χρήση και η ανανέωση του εν λόγω εμπορικού σήματος επιτρέπεται να συνεχισθεί παρά την προστασία της γεωγραφικής ένδειξης, υπό τον όρο ότι δεν υπάρχουν λόγοι για την ακύρωση ή την ανάκληση του εμπορικού σήματος στη νομοθεσία των συμβαλλομένων μερών για τα εμπορικά σήματα.

Αρθρο 7

Επιβολή

Οι αρχές των συμβαλλομένων μερών επιβάλλουν την προστασία που προβλέπεται στα άρθρα 4 έως 6 ώστε να προλαμβάνουν και, αναλόγως, να παύσουν κάθε παράνομη χρήση των προστατευόμενων γεωγραφικών ενδείξεων. Επιβάλλουν, επίσης, την εν λόγω προστασία κατόπιν αιτήματος ενδιαφερόμενου μέρους.

Αρθρο 8

Γενικοί κανόνες

1. Η εισαγωγή, η εξαγωγή και η εμπορία κάθε προϊόντος αναφερόμενου στα άρθρα 2 και 3 διεξάγονται σύμφωνα με τις νομοθετικές και κανονιστικές διατάξεις που ισχύουν στο έδαφος του συμβαλλόμενου μέρους για την εμπορία των προϊόντων.

2. Οποιοδήποτε θέμα ανακύπτει από τις προδιαγραφές προϊόντος με καταχωρισμένες γεωγραφικές ενδείξεις επιλύεται από την κοινή επιτροπή που συστήνεται βάσει του άρθρου 10.

3. Η καταχώριση των γεωγραφικών ενδείξεων που προστατεύονται δυνάμει της παρούσας συμφωνίας μπορεί να ακυρωθεί μόνο από το συμβαλλόμενο μέρος από το οποίο κατάγεται το προϊόν.

4. Προδιαγραφή προϊόντος αναφερόμενη στην παρούσα συμφωνία είναι η προδιαγραφή που έχουν εγκρίνει οι αρχές του συμβαλλόμενου μέρους από το έδαφος του οποίου προέρχεται το προϊόν, συμπεριλαμβανομένων τυχόν τροποποιήσεων που επίσης έχουν εγκριθεί.

Αρθρο 9

Συνεργασία και διαφάνεια

1. Τα συμβαλλόμενα μέρη, είτε απευθείας είτε μέσω της κοινής επιτροπής που συστήνεται βάσει του άρθρου 10, διατηρούν επαφή για όλα τα θέματα που αφορούν την εφαρμογή και τη λειτουργία της παρούσας συμφωνίας. Συγκεκριμένα, ένα συμβαλλόμενο μέρος μπορεί να ζητήσει από το άλλο συμβαλλόμενο μέρος πληροφορίες για τις προδιαγραφές των προϊόντων και τις τροποποιήσεις τους, καθώς και για τα στοιχεία επικοινωνίας των αρμόδιων προσώπων για τις διατάξεις ελέγχου.

2. Κάθε συμβαλλόμενο μέρος μπορεί να δημοσιεύει τις προδιαγραφές προϊόντος ή σύνοψή τους και τα στοιχεία επικοινωνίας των αρμόδιων προσώπων για τις διατάξεις ελέγχου που αντιστοιχούν στις προστατευόμενες γεωγραφικές ενδείξεις του άλλου συμβαλλομένου μέρους δυνάμει της παρούσας συμφωνίας.

Αρθρο 10

Κοινή επιτροπή

1. Αμφότερα τα συμβαλλόμενα μέρη συμφωνούν για τη σύσταση κοινής επιτροπής απαρτιζόμενης από εκπροσώπους της Ευρωπαϊκής Ένωσης και της Ισλανδίας, προκειμένου να παρακολουθεί εξελίξεις σχετικές με την παρούσα συμφωνία και να εντείνει τη συνεργασία και τον διάλογο για τις γεωγραφικές ενδείξεις.

2. Η κοινή επιτροπή λαμβάνει τις αποφάσεις συναινετικά. Καθορίζει τον εσωτερικό της κανονισμό. Συνεδριάζει κατόπιν αιτήματος ενός εκ των συμβαλλομένων μερών, εναλλάξ στην Ευρωπαϊκή Ένωση και στην Ισλανδία, σε χρόνο, σε τόπο και με τρόπο (περιλαμβανομένης, ενδεχομένως, της βιντεοδιάσκεψης) που καθορίζονται αμοιβαία από τα συμβαλλόμενα μέρη, το αργότερο εντός 90 ημερών από την ημερομηνία υποβολής του αιτήματος.

3. Η κοινή επιτροπή μεριμνά επίσης για την ορθή λειτουργία της παρούσας συμφωνίας και μπορεί να εξετάζει κάθε ζήτημα συνδεόμενο με την εφαρμογή και τη λειτουργία της. Συγκεκριμένα, είναι αρμόδια για:

Αρθρο 11

Έναρξη ισχύος

1. Η παρούσα συμφωνία κυρώνεται ή εγκρίνεται από τα συμβαλλόμενα μέρη σύμφωνα με τις αντίστοιχες εσωτερικές διαδικασίες τους.

2. Με την επιφύλαξη της παραγράφου 3, η παρούσα συμφωνία τίθεται σε ισχύ την πρώτη ημέρα του πρώτου μήνα που έπεται της ημερομηνίας κατά την οποία τα συμβαλλόμενα μέρη κοινοποίησαν αμοιβαία ότι έχουν ολοκληρωθεί οι διαδικασίες που αναφέρονται στην παράγραφο 1.

3. Εάν η ημερομηνία αυτή προηγείται της έναρξης ισχύος της συμφωνίας που θα έχει επιτευχθεί με τη μορφή ανταλλαγής επιστολών μεταξύ της Ευρωπαϊκής Ένωσης και της Ισλανδίας σχετικά με τη χορήγηση συμπληρωματικών εμπορικών προτιμήσεων για γεωργικά προϊόντα βάσει του άρθρου 19 της συμφωνίας ΕΟΧ, η οποία υπεγράφη στις Βρυξέλλες στις είκοσι τρεις Μαρτίου δύο χιλιάδες δεκαεπτά, η παρούσα συμφωνία αρχίζει να ισχύει την ίδια ημερομηνία με την εν λόγω συμφωνία ΕΟΧ.

Съставено в Брюксел на двадесет и трети март през две хиляди и седемнадесета година.

Hecho en Bruselas, el veintitrés de marzo de dos mil diecisiete.

V Bruselu dne dvacátého třetího března dva tisíce sedmnáct.

Udfærdiget i Bruxelles den treogtyvende marts to tusind og sytten.

Geschehen zu Brüssel am dreiundzwanzigsten März zweitausendsiebzehn.

Kahe tuhande seitsmeteistkümnenda aasta märtsikuu kahekümne kolmandal päeval Brüsselis.

Έγινε στις Βρυξέλλες, στις είκοσι τρεις Μαρτίου δύο χιλιάδες δεκαεπτά.

Done at Brussels on the twenty third day of March in the year two thousand and seventeen.

Fait à Bruxelles, le vingt trois mars deux mille dix-sept.

Sastavljeno u Bruxellesu dvadeset trećeg ožujka godine dvije tisuće sedamnaeste.

Fatto a Bruxelles, addì ventitré marzo duemiladiciassette.

Briselē, divi tūkstoši septiņpadsmitā gada divdesmit trešajā martā.

Priimta du tūkstančiai septynioliktų metų kovo dvidešimt trečią dieną Briuselyje.

Kelt Brüsszelben, a kétezer-tizenhetedik év március havának huszonharmadik napján.

Magħmul fi Brussell, fit-tlieta u għoxrin jum ta’ Marzu fis-sena elfejn u sbatax.

Gedaan te Brussel, drieëntwintig maart tweeduizend zeventien.

Sporządzono w Brukseli dnia dwudziestego trzeciego marca roku dwa tysiące siedemnastego.

Feito em Bruxelas, em vinte e três de março de dois mil e dezassete.

Întocmit la Bruxelles la douăzeci și trei martie două mii șaptesprezece.

V Bruseli dvadsiateho tretieho marca dvetisícsedemnásť.

V Bruslju, dne triindvajsetega marca leta dva tisoč sedemnajst.

Tehty Brysselissä kahdentenakymmenentenäkolmantena päivänä maaliskuuta vuonna kaksituhattaseitsemäntoista.

Som skedde i Bryssel den tjugotredje mars år tjugohundrasjutton.

За Европейския съюз Рог la Unión Europea Za Evropskou unii For Den Europæiske Union Für die Europäische Union Euroopa Liidu nimel Για την Ευρωπαϊκή Ένωση For the European Union Pour l'Union européenne Za Europsku uniju Per l'Unione europea Eiropas Savienības vārdā – Europos Sąjungos vardu Az Európai Unió részéről Għall-Unjoni Ewropea Voor de Europese Unie W imieniu Unii Europejskiej Pela União Europeia Pentru Uniunea Europeană Za Európsku úniu Za Evropsko unijo Euroopan unionin puolesta För Europeiska unionen